นายกรัฐมนตรี ย้ำ การเลือกตั้งเกิดขึ้นตามโรดแมปแน่นอน เพื่อช่วยแก้ปัญหาต่างๆ ให้ดีขึ้น พร้อมยอมรับรู้สึกเหนื่อยล้าและกดดัน
นายกรัฐมนตรี ย้ำ การเลือกตั้งเกิดขึ้นตามโรดแมปแน่นอน เพื่อช่วยแก้ปัญหาต่างๆ ให้ดีขึ้น พร้อมยอมรับรู้สึกเหนื่อยล้าและกดดัน
 
พลเอก ประยุทธ์ จันทร์โอชา นายกรัฐมนตรี กล่าวปาฐกถาพิเศษ “การปฏิรูปประเทศสู่ ไทยมั่งคั่ง ไทยมั่นคง ไทยยั่งยืน” ภายในงานสัมมนาหอการค้าทั่วประเทศ ครั้งที่ 36 ว่า อยากให้ทุกฝ่ายเชื่อมั่นได้ว่าการเลือกตั้งจะเกิดขึ้นตามโรดแมปที่ว่างไว้แน่นอน ที่ผ่านมาไม่เคยปฏิเสธการเลือกตั้ง ไม่เคยปฏิเสธประชาธิปไตยของประเทศและไม่ได้ต้องการให้เกิดความขัดแย้งขึ้น โดยต้องเดินหน้างานทุกอย่างตามหน้าที่แม้ว่าจะรู้สึกกดดันและเหนื่อยล้า ส่วนความไม่พอใจตนเองที่เกิดขึ้นนั้นเป็นเพียงการสร้างวาทกรรมทางการเมือง เมื่อเกิดการเลือกตั้งจะทำให้ทุกอย่างดีขึ้นแน่นอน พร้อมยืนยันว่า การเดินหน้าแก้ปัญหา ลงพื้นที่และออกมาตรการช่วยเหลือประชาชนไม่ใช่การหาเสียงเลือกตั้งกับประชาชน อย่างบัตรสวัสดิการแห่งรัฐ เป็นการช่วยปลดล็อคหนี้สินให้กับประชาชนฐานล่าง ซึ่งตนเองไม่เคยหวังผลประโยชน์และไม่ได้มีการเรียกรับผลประโยชน์เพื่อตัวเองแม้แต่บาทเดียว
 
นายกรัฐมนตรี กล่าวย้ำจากกรณีมีหลายสำนักโพลส์ประเมินตัวเลขช่วงการเลือกตั้งจะมีเงินสะพัดกว่า 40,000 – 100,000 ล้านบาท ว่า อยากให้มีการตรวจสอบและชี้แจงเรื่องการประเมินเม็ดเงินดังกล่าว ว่ามาจากส่วนไหนบ้าง= เพราะไม่เชื่อว่าช่วงการเลือกตั้งจะมีเม็ดเงินสะพัดสูงถึง 100,000 ล้านบาท โดยทุกฝ่ายที่เกี่ยวข้องต้องร่วมกันตรวจสอบที่มาที่ไปเพื่อความโปร่งใส